ডিমাপুৰৰ পৰা গুৱাহাটীলৈ নিয়মীয়াকৈ অহা-যোৱা কৰা নাগালেণ্ড এক্সপ্ৰেছৰ (ৰে'ল নং ১৫৬৭০) দবাৰ ভিতৰতে ১৭ জুলাইত এজন কিশোৰ ঘটনাৱশতঃ বিদ্যুৎস্পৃষ্ট হৈ আহত হোৱাৰ পিছতো টিকট পৰীক্ষক (টি টি ই) আৰু ৰে'ল আৰক্ষীয়ে যথোপযুক্ত ব্যৱস্থা নোলোৱাৰ অভিযোগ উঠিছে।
জানিব পৰামতে, ৰে'লখন ডিফু ষ্টেইশ্যন পোৱাৰ সময়তে, ৰে'লখনৰ ভিতৰত চলি থকা এখন ফেনৰ পৰা বিদ্যুৎ প্ৰৱাহিত হৈ আহত হয় ১৫ বছৰীয়া কিশোৰ হিলাল উদ্দিন। বিদ্যুস্পৃষ্ট হৈ কিশোৰজন অচেতন হৈ পৰা কিশোৰজনৰ কথা টিকট পৰীক্ষকক জনোৱাৰ পিছতো কোনো ব্যৱস্থা নল'লে বা একো দায়িত্ব পালনৰ বাবে আগ্ৰহ নেদেখুৱালে। ৰে'লত যাত্ৰীসকলৰ সুৰক্ষাক লৈ যি প্ৰশ্ন উঠি আহিছে, তাক ই অধিক প্ৰাসংগিক কৰি তুলিছে।
নিয়মমতে, কোনো লোক অসুস্থ হ'লে বা জৰুৰীকালীন চিকিৎসাৰ প্ৰয়োজন হ'লে টি টি ইক খবৰ দিয়াৰ পিছত পৰৱৰ্তী ষ্টেইশ্যন পোৱাৰ লগে লগেই যাতে লোকজনে চিকিৎসাসেৱা লাভ কৰে তাৰ ব্যৱস্থা কৰিব লাগে। পৰৱৰ্তী ষ্টেইশ্যনৰ সৈতে যোগাযোগ কৰি চিকিৎসাসেৱা নিশ্চিত কৰাটো টিকট পৰীক্ষকৰ দায়িত্বৰ ভিতৰত পৰে।
আনহাতে ১৩৮ নম্বৰত ডায়েল কৰি ৰোগীৰ আত্মীয়ই নিজেও ৰেইলৱেইৰ প্ৰশাসনৰ সৈতে যোগাযোগ কৰি চিকিৎসাৰ বাবে অনুৰোধ জনাব পাৰে।
কিন্তু অজ্ঞতাৰ বাবে হিলাল উদ্দিনৰ আত্মীয়ই সেয়াও কৰিব নোৱাৰিলে। ফলত ডিফুৰ পিছত লামডিং আৰু লংকা ষ্টেইশ্যনতো ননমাই একেবাৰে হোজাইতহে ৰেইল কৰ্তৃপক্ষই তেওঁলোকক নমাই দিয়ে। ইয়াৰ পিছতে হোজাইৰ দুই সাংবাদিক কৰণ বৰা আৰু নীলবাগানৰ সাংবাদিক কফিলউদ্দিন বৰভূঞাৰ উদ্যোগত হোজাইৰ ষ্টেইশন্যৰ কৰ্মচাৰীৰ সহযোগত হিলালক হোজাই চিকিৎসালয়লৈ নি চিকিৎসা কৰা হয়।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
